b'\n_START_ARTICLE_\nKapi za o\xc4\x8di\n_START_PARAGRAPH_\nKapi za o\xc4\x8di su izotoni\xc4\x8dne otopine natrijevog klorida i odre\xc4\x91enog lijeka koje se unosi neposredno u oko. Ovisno o bolestima koje lije\xc4\x8de, mogu sadr\xc5\xbeavati steroide (npr. midrijatike, deksametazon), antihistaminike, simpatomimetike, beta blokatore, parasimpatomimetike (npr. pilokarpin), parasimpatolitike (npr. tropikamid ili atropin), prostaglandine, nesteroidne antiimflamantorne lijekove (NAIL) ili topi\xc4\x8dke (lokalne) anestetike._NEWLINE__NEWLINE_Kapi za o\xc4\x8di ponekad ne sadr\xc5\xbee nikakve lijekove u sebi, ve\xc4\x87 samo slu\xc5\xbee za vla\xc5\xbeenje oka i nadomje\xc5\xa1tanje suza, a mogu sadr\xc5\xbeavati i tvari protiv crvenila oka i sli\xc4\x8dno._NEWLINE_Jedan od ne\xc5\xbeeljenih u\xc4\x8dinaka uno\xc5\xa1enja kapi za pro\xc5\xa1irenje zjenica (midrijaza) jest nepodno\xc5\xa1enje jakog svjetla. Pretjerana upotreba kapi za o\xc4\x8di mo\xc5\xbee uzrokovati smanjenje prirodnog vla\xc5\xbeenja o\xc4\x8diju, \xc5\xa1to onda uzrokuje pove\xc4\x87anu ovisnost o kapima.'